**Települési értéktár**

A Zalakomár Nagyközség Önkormányzata a magyar nemzeti értékek és a hungarikumok gondozásáról szóló 114/2013. (IV. 16.) Korm. rendelet 2.§ (1) bekezdésében kapott felhatalmazás alapján a 2015. március 23-án tartott ülésén a 29/2015. (III.23.) számú határozatában a települési értéktár kialakítását határozta el a települési helyi értékek (zalakomárikumok) körének meghatározása, védelme és megőrzése érdekében.

A képviselő-testület külön Települési Értéktár Bizottságot nem alakított, a bizottsági teendők ellátásával a Pénzügyi- és Ügyrendi Bizottságot bízta meg. A helyi, illetve a megyei közművelődési feladatellátás intézményének vezetői, tisztségviselői a bizottság munkájába bevonásra kerülnek.

A zalakomárikum: Zalakomár nagyközség szempontjából meghatározó jelentőségű, a nagyközséghez való tartozást kifejező egyedi szellemi termék, tárgy, kulturális alkotás, hagyomány, jelkép, természeti érték, stb., amelyet a Pénzügyi- és Ügyrendi Bizottság – települési értéktár bizottsági minőségében eljárva (továbbiakban: PÜB) - annak minősít.

A Pénzügyi – és Ügyrendi Bizottság a 2016. július 25. napján tartott ülésén az alábbi helyi értékek kerültek felvételre a települési értéktárba.

1. Ritecz Gizi néni féle komáromi diótorta

2. Zalakomári Szentháromság római katolikus templom

3. Kiskomáromi fehérhímzés

4. Komárvárosi világháborús emlékmű

5. Kiskomáromi I. és II. világháborús emlékmű

6. Zalakomári Szentháromság Templom orgonája

7. Csaliti kereszt

8. Ady Endre mellszobra

9. Szent Flórián szobra

10. Szent Vendel szobra

11. Kiskomáromi végvár

12. Kápolnapusztai bivalyrezervátum

13. Tarajos pajzsika termőhelye

14. Madárrezervátum

15. Testvér-települési emlékpark

16. Székelykapu

17. Kiskomáromi necc

18. Kiskomáromi népviselet

19. Zalakomári Szentháromság templom freskói

A települési értéktárba nemzeti érték felvételét bárki kezdeményezheti. A javaslatok beadása folyamatos. A javaslatokat az alábbiakban letölthető adatlap segítségével lehet megtenni. A kitöltött adatlapokat az Önkormányzat Hivatalában lehet leadni, vagy az info@zalakomar.hu e-mail címre elküldeni.